# ***Csanytelek Község Önkormányzata Jegyzőjétől***





*6647 Csanytelek, Volentér János tér 2. sz.*

## *🖀: 63/578-512, 06/20/3142365 Email:* [*jegyzo@csanytelek.hu*](mailto:jegyzo@csanytelek.hu)

CS/2122-1/2020.

**E l ő t e r j e s z t é s**

**Csanytelek Község Önkormányzata Polgármestere** döntéséhez

**Tárgy:** *Pályázati kiírás ösztöndíj igénybevételére a hátrányos helyzetű tanulók, fiatalok számára*

**Tisztelt Polgármester úr!**

A **Kormány** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki a 40/2020. (III. 11.) Korm. rendelettel.** A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében: **veszélyhelyzetben a települési önkormányzat képviselő-testületének** **feladat- és hatáskörét a polgármester** **gyakorolja.** Ez azt jelenti, hogy az adott Bizottság, és a Képviselő-testület sem tart ülést, döntést nem hoz, mert helyette és nevében a Polgármester úr jogosult eljárni. Ennek a rendelkezésnek megfelelve nyújtom be Önnek a tárgyi beszámolót jóváhagyásra, az alábbiak figyelembe vétele mellett.

Tájékoztatom Önt arról, hogy a Képviselő-testület 37/2018. (IV. 27.) Ökt határozatával az EPOF 3.2.9.-16-2017-00005 sz. projekt keretében *a településen élő hátrányos helyzetű tanulók, fiatalok számára „Ösztöndíjat” alapított.* Ebben a határozatában hagyta jóvá az *Ösztöndíj* *Szabályzatát,* melynek hatálya Csongrád járás területén működő települési önkormányzatokra és Tiszasas önkormányzata közigazgatási területén élő 16. életévüket betöltött, de 19. életévüket még el nem ért tanulók, tanulni akaró fiatalok számára lehetőséget teremtett szakma megszerzésére, vagy további tanulmányok folytatására és a *vállalt képesítés megszerzésére.*

Ebben a Szabályzatban rögzítették a konzorcium tagjai a „Tisza-menti virágzás” projekt alapvető kérdéskörét, így pl. annak tényét, hogy a döntéshozó testületnek *2018. május 15. napjáig pályázati felhívást kellett kibocsátania, azt a település honlapján, a hivatal hirdetőtábláján és a helyi médiában közzé kellett tennie,* amely megtörtént az arra jogosító 42/2018. (V. 15.) Ökt határozatban foglaltak szerint**. Településünkön a tárgyi pályázaton 4 fiatal nyerte el az ösztöndíjra való jogosultságot, amely a vonatkozó szerződésben foglaltak szerint teljesül a tanév végével, havi 20.000.- Ft ösztöndíj folyósítása mellett.**

Ahhoz, hogy a megkezdett tanulmányaikat folytatni tudják az ösztöndíjra tavaly jogosultságot szerzett fiatalok, vagy újabb jelöltek léphessenek be, ahhoz ezen projekt keretében szükség volt *a 2019/2020. tanévre vonatkoztatott pályázati kiírás kibocsátására, amelyet a testület*  36/2019. (V. 30.) Ökt határozatával *jóváhagyott, amely az új Ösztöndíj Szabályzatban foglaltakon alapult.*

A tartalmában megújult és 21/2020. (IV. 24.) Polgármesteri határozattal jóváhagyott, 2020. május 01. napján hatályba lépett új *Ösztöndíj* *Szabályzatban* foglaltaknak megfelelve készült el a tárgyi *pályázati felhívás,* melynek végrehajtása érdekében kezdeményezem Önnél, mint a konzorciumi tag képviselőjénél a pályázati felhívás aláírását, a felhívás közzétételét és a további szükséges intézkedések megtételét.

Az előző évi kiíráshoz viszonyítva lényeges változást nem hoz a pályázati kiírás tartalmát tekintve a *pályázók körére, jogaikra, kötelezettségükre, a benyújtandó dokumentumokra, a bírálati pontrendszer alkalmazására vonatkozó szabályok alkalmazása.*

**Tisztelt Polgármester úr!**

Indítványozom a tárgyban benyújtott előterjesztésben, az ahhoz 1. mellékletként csatolt pályázati kiírásban, valamint a határozatban foglaltak változtatás nélküli elfogadását.

C s a n y t e l e k, 2020. május 25.

Tisztelettel:

…………………………………..

Kató Pálné jegyző

**25/2020. (V. 25.) Polgármesteri határozat**

**Tárgy:** *Pályázati kiírás ösztöndíj igénybevételére a hátrányos helyzetű tanulók, fiatalok számára*

**H a t á r o z a t**

1. **Csanytelek Község Önkormányzata Polgármestereként** az EPOF 3.9.2-16-2017-00005 sz. projekthez kötött „Tisza-menti virágzás” keretében a *hátrányos helyzetű tanulók, fiatalok számára ösztöndíj nyújtására*  vonatkozóan 21/2020. (IV. 24.) Polgármesteri határozattal jóváhagyott *Ösztöndíj Szabályzat* szerint összeállított

***a 2020/2021. tanévre*** vonatkozó

***pályázati felhívásban***

**foglaltakat *ezen határozathoz 1. mellékletként csatolt tartalommal és formában változtatás nélkül elfogadom.***

1. A település Polgármestereként rögzítem, hogy a 2019/2020. tanévre tárgyban 36/2019. (V. 15.) Ökt határozattal kiadott pályázati kiírás 20120 05. 25. napjával hatályát veszti.
2. A konzorciumi tag képviselőjeként a tárgyi pályázati felhívás aláírása, annak közzététele és a további szükséges intézkedések megtétele a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében (**veszélyhelyzetben a települési önkormányzat képviselő-testületének** **feladat- és hatáskörét a polgármester** **gyakorolja)** a Képviselő-testület nevében, helyette eljárva kerül sor.

Végrehajtás határideje: azonnal és folyamatos

Végrehajtásért felelős: Erhard Gyula polgármester

Beszámolás határideje: végrehajtást követő soros ülésen

Határozatról értesítést kap:

* Konzorcium vezetője (Csongrád)
* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* Tóth Józsefné Adó- és Pénzügyi Iroda Vezetője
* Patainé Gémes Tímea Szociális Iroda Vezetője
* Irattár